ઔરંગઝેબે ૮૯ વર્ષના આયુષ્યમાં મ્રત્યુ પર્યંત શાસન કર્યું હતું -પુરા ૪૯ વર્ષ સુધી. અને છતાંય રાજ-કાજની વ્યસ્તતા દરમ્યાન પણ પવિત્ર કુરાન ની હસ્ત-લિખિત નકલ બનાવવાનો અને ટોપી સીવવાનો સમય કાઢીને પોતાની આત્માના અવાજને અનુસરી, તેણે પોતાની અંતિમ યાત્રાના ખર્ચની આપ-કમાઈમાં અને પાક-કમાઈ થી જોગવાઈ કરી! . તેના પૂર્વજો પૈકી ઘણા મુઘલ સમ્રાટ ઠેકઠેકાણે ભવ્ય ઈમારતો માં સરકારી ખર્ચે દફનાયેલા સુતા છે. પણ આ તો વિશિષ્ટ બાદશાહ હતો . એણે આ આત્મા ના ઉત્કર્ષ માટે, પવિત્ર સ્વર્ગારોહણ પુરતી ગરીબી અપનાવી હતી.